ત્યારબાદ ત્યાંથી રવાના થઈને વાયા હિંમતનગર થઈ પ્રાંતિજથી આગળ આવેલા ઓરણ ગામના પાટીયા નજીકના નાળા પાસે રાતના ૧ર કલાકે પહોંચ્યા ત્યારે ત્રણ પૈકી એક જણાએ લઘુશંકા કરવાનું કહેતાં ગાડી ઉભી રખાવી દઈને ત્રણ પૈકી નીચે ઉતરેલા બે શખ્સોએ લઘુશંકા કર્યા બાદ ઈનોવા કારના માલિક કમ ડ્રાઈવર ક્રિપાશંકરની સાઈડના દરવાજા પાસે આવીને તેને કહ્યુ કે ‘અબ તિવારી તેરા ખેલ ખતમ, અબ તુ પીછે ચલા જા, ગાડી મેં ચલા લેતા’, જેથી ક્રિપાશંકરે પાછળ જવા માટેનો ઈન્કાર કરતાં કારની અંદર ડ્રાઈવર સીટની પાછળ બેઠેલા શખ્સે ક્રિપાશંકરના ગળાના ભાગે રૂમાલ વીંટીને ખેંચવા લાગ્યો હતો, જયારે અન્ય શખ્સે ચપ્પુ દેખાડીને ‘પીછે ચલા જા, વરના માર દૂંગા’ની ધમકી આપતાં ડરના માર્યે ક્રિપાશંકર પાછળની સીટ પર જતો રહેલો હતો અને તેનો મોબાઈલ પણ લઈ લેવામાં આવ્યો અને સ્વીચ ઓફ કરી દેવાયો.